RESOLUCIÓN do 8 de xuño de 2023, da Secretaría Xeral para o Deporte, pola que se fan públicas as listaxes de solicitudes suxeitas a emenda, de solicitudes inadmitidas e de solicitudes admitidas, presentadas ao abeiro da Orde do 13 de abril de 2023 pola que se establecen as bases reguladoras para a concesión de subvencións, en réxime de concorrencia competitiva, a clubs deportivos galegos que na tempada 2022/2023 ou 2023 conten con licenzas de deportistas con discapacidade, para a adquisición de equipamentos deportivos para deporte adaptado, incluído no Plan de promoción da igualdade no deporte no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria para o ano 2023 (código de procedemento DE401B).
Vicepresidencia Segunda e Consellería de Presidencia, Xustiza e Deportes — III. Outras disposicións — 19/06/2023

O prazo de solicitudes da convocatoria de subvencións indicada rematou o 26 de maio de 2023. De conformidade co disposto na base 13.1ª do anexo I da Orde do 13 de abril de 2023, logo de seren recibidas as solicitudes, o órgano instrutor revisará os expedientes e publicará no DOG e na páxina web da Secretaría Xeral para o Deporte (http://deporte.xunta.gal/) a relación de entidades admitidas, as que deben emendar as deficiencias das súas solicitudes e as inadmitidas, para que as persoas interesadas, no prazo improrrogable de dez (10) días, contados a partir do día seguinte ao da súa publicación, poidan presentar alegacións ou achegar a documentación que consideren oportuna.
Tendo en conta o exposto, a Secretaría Xeral para o Deporte
Primeiro. Publicar as solicitudes provisionalmente inadmitidas e o motivo de inadmisión, ordenadas alfabeticamente, no anexo I desta resolución. As solicitudes inadmitidas que tamén presentan algún motivo de emenda ou documentación pendente figuran, ademais, no anexo II e están identificadas cun * no nome da entidade.
Segundo. Publicar a listaxe de solicitudes que se deberán emendar por presentar a documentación incompleta ou con erros, ou pola falla de acreditación de requisitos. Tal relación vén recollida no anexo II desta resolución, ordenada alfabeticamente.
Terceiro. Publicar a listaxe de solicitudes admitidas para baremar. Tal relación vén recollida no anexo III desta resolución, ordenada alfabeticamente. En canto a aquelas solicitudes en que procede a exclusión parcial de equipamento por non ser inventariable, isto especifícase na columna de observacións. A admisión implica o cumprimento dos requisitos administrativos exixidos, o que dá lugar á baremación da solicitude pero non á concesión da subvención, que está condicionada á posterior resolución definitiva, se for o caso.
Cuarto. Estas listaxes tamén serán publicadas na páxina web da Secretaría Xeral para o Deporte http://deporte.xunta.gal/
Quinto. As perosas interesadas poderán formular reclamacións, emendar erros e achegar os documentos que entendan oportunos nun prazo de dez (10) días hábiles, contados desde o día seguinte ao da publicación desta resolución no Diario Oficial de Galicia. Transcorrido este prazo sen que se emenden as deficiencias, considerarase que a persoa interesada desiste da súa petición, de conformidade co establecido no artigo 68 da Lei 39/2015, do 1 de outubro, do procedemento administrativo común das administracións públicas, e logo da correspondente resolución, nos termos previstos no seu artigo 21.
Santiago de Compostela, 8 de xuño de 2023